  Туспуктэм: Данил Кузнецов Майя Бывальцева 14-тӥ шуркынмонэ Ижысь Шор карлудын выль ар кыз пуктыны кутскизы. Писпулэн корт инъетэз улэ фанера листъёс вӧлдӥзы. Ужъёсты Ивортодэтъя «Удмуртия» агентстволэн туспуктӥсез адӟиз. Фото: Данил Кузнецов Выль ар кызэз пуктыны но чеберъяны куинь арня пала кулэ. Ужъёсты толсур кутсконын йылпумъяны малпало. Нырсь-валысь чакланъёсъя, чеберъям кызэз усьтон толсур шорын ортчоз. Вуоно арняе карысь ульчаосын но бульваръёсын выль ар тылъёсты ошылыны кутскозы. Тодэ вайытом, 2022-тӥ арын Шор карлудын выль ар кызэз 28-тӥ шуркынмонэ пуктыны кутскизы. Тегъёс: Ижкар Выльар Шорплощадь Удмуртия  